Siden dørhella markerer overgangen mellom ute og inne, har det blitt knyttet ulike magiske tanker til den. I mange dørheller finner en innrisset skålgroper, runde skålformede huller som er noen centimeter brede. En finner de helst i hjørnene som vender bort fra huset. Skålgroper er vanlig i helleristninger og i forbindelse med graver fra jernalderen. De har ulikt symbolske egenskaper.